《烹鸡叹》
宋代·贺铸

膳夫缚三鸡，二雌先就烹。
一雄置机上，不废知时鸣。
有客见之叹，人情犹物情。
宁昌言即死，何噤口偷生。
愚闻此客言，退思因窃评。
鸡实鼎俎资，杀身非罪声。
人忘枢机诫，鼓舌为祸萌。
宜念千金躯，与鸡何重轻。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。